
הנדון: בקשה לקבלת מידע במסגרת חוק חופש המידע – שירותים רפואיים הניתנים במרפאות קופות חולים

הריני לאשר קבלת מכתבך , בנושא שבנדון.
בחנו את פנייתך עם מר אופיר אביב, ממונה ארצי יישום סטנדרטים רפואה קהילתית ונמצא כי
מר אביב שוחח עימך טלפונית בנושא בתאריך 16/7/2017.
בשיחה הוסבר לך כי קופות החולים מעניקות שירותי רפואה למבוטחיהם על פי חוק ביטוח בריאות ממלכתי.
כמו כן, קופות החולים מפרסמות את פריסת שירותי הרפואה שלהן באתרי האינטרנט ובמוקדי השירות הטלפוניים, במגוון רחב של שירותים.
קיים אתר של משרד הבריאות בשם "כל הבריאות", אשר מפרסם תמונה עדכנית ביחס לזכאויות המבוטחים בקופות החולים. אתר זה לא מחליף את בירור הזכאות מול קופת החולים, אלא נועד לספק כלי נוסף ומשלים לצד בירור זה ולא במקומו.
במידה ויש לך תלונה על שירות רפואי ספציפי, תוכל לפנות למוקד פניות הציבור של קופת החולים בה הינך מבוטח ו/או למוקד השירות של משרד הבריאות.

